Olga Rõpakova

Olga Rõpakova (vene keeles Ольга Сергеевна Рыпакова; sündinud 30. novembril 1984 Ust-Kamenogorskis (aastast 1993 kannab linn nime Öskemen)) on Kasahstani (kaugus- ja kolmikhüppaja), olümpiavõitja (2012).

Enne kolmikhüppe juurde asumist võistles Rõpakova peamiselt kaugushüppes ja seitsmevõistluses.

Ta on seni osalenud kolmedel olümpiamängudel. Oma esimestel 2008. aasta suveolümpiamängudel Pekingis sai ta kolmikhüppes 4. koha, kuid hiljem hõbemedali võitnud Tatjana Lebedeva ja pronksmedali võitnud Chrysopigí Devetzí tulemused tühistati ja ta tõusis hõbemedalile.

2012. aasta suveolümpiamängudel Londonis võitis ta tulemusega 14.98 kuldmedali ja 2016. aasta suveolümpiamängudel Rio de Janeiros tulemusega 14.74 pronksmedali. 

2011. aasta maailmameistrivõistlustel Daegus võitis ta tulemusega 14.89 hõbemedali ning 2015. aasta maailmameistrivõistlustel Pekingis tulemusega 14.77 ja 2017. aasta maailmameistrivõistlustel Londonis tulemusega 14.77 pronksi.

Aastatel 2012 ja 2017 on ta tulnud kolmikhüppes Teemantliiga üldvõitjaks.

 Isiklikud rekordid  
Välisrekordid
 Ala  Tulemus  Aeg Koht Märkused Kolmikhüpe  15.25  4. september 2010  Split  Aasia rekord Kaugushüpe  6.85  10. august 2007  Bangkok   Seitsmevõistlus  6113  28. juuni 2006  Almatõ  

Siserekordid
 Ala  Tulemus  Aeg Koht Märkused Kolmikhüpe  15.14  13. märts 2010  Doha  Aasia rekord Kaugushüpe  6.58  2. november 2009  Hanoi   Viievõistlus  4582  10. veebruar 2006   Pattaya   Aasia rekord 

 Viited 

 Välislingid 



Kategooria:Kasahstani kergejõustiklased
Kategooria:Kolmikhüppajad
Kategooria:Sündinud 1984